## Obrazloženje uz Godišnji izvještaj o izvršenju Proračuna Općine Vinica za 2024.godinu

Odredbom članka 88. Zakona o proračunu («Narodne novine» broj 144/21 .) utvrđena je obveza Načelnika jedinice lokalne samouprave da podnese godišnji izvještaj o izvršenju proračuna predstavničkom tijelu na donošenje.

Tijekom 2024. godine financiranje javnih rashoda izvršeno je na osnovi slijedećih financijsko planskih dokumenata: Proračuna Općine Vinica za 2024. godinu s projekcijom za 2025. i 2026. godinu i Odluke o izvršavanju Proračuna Općine Vinica za 2024. godinu, koje je Općinsko vijeće usvojilo na 18. sjednici održanoj dana 21.11.2023. godine.

Sukladno članku 42. Zakona o proračunu Plan Proračuna Općine Vinica za 2024. godinu donesen je na razini skupine (druga razina) ekonomske klasifikacije. Izvršenje proračuna prikazano je na razini odjeljka (četvrta razina) ekonomske klasifikacije unutar programa u posebnom dijelu proračuna, sukladno članku 76. Zakona o proračunu.

Slijedom odredbi čl. 79. i 80. Zakona o proračunu ovo Obrazloženje uz Godišnji izvještaj o izvršenju Proračuna sastoji se od:

1. Obrazloženja općeg dijela izvještaja o izvršenju Proračuna

2. Obrazloženja posebnog dijela izvještaja o izvršenju Proračuna uz obrazloženje izvršenja programa

iz posebnog dijela proračuna te

3. Posebnih izvještaja

**1. Obrazloženje općeg dijela izvještaja o izvršenju proračuna Općine Vinica za 2024. godinu**

Plan Proračuna Općine Vinica za 2024. godinu s projekcijama za 2025. i 2026. godinu usvojen je na 18. sjednici Općinskog vijeća Općine Vinica održanoj dana 21.11.2023. godine u iznosu od 5.832.437,24 €.

I. Izmjene i dopune plana Proračuna Općine Vinica za 2024. godinu usvojene su na 22. sjednici Općinskog vijeća Općine Vinica održanoj dana 12.06.2024. godine. u iznosu od 5.823.544,39 €.

II. izmjene i dopune plana Proračuna Općine Vinica za 2024. godinu usvojene su na 25. sjednici Općinskog vijeća Općine Vinica održanoj dana 20. prosinca 2024. godine u iznosu od 2.096.953,11 €.

Izvršenjem proračuna Općine Vinica za 2024. godinu realizirano je kako slijedi:

* ukupni prihodi poslovanja i prihodi od prodaje nefinancijske imovine ostvareni su u iznosu od 2.185.225,78 €
* ukupni rashodi poslovanja i rashodi za nabavu nefinancijske imovine ostvareni su u iznosu od 2.014.693,69 €
* preneseni manjak iz prethodnih godina iznosi 121.039,67 €
* slijedom navedenog utvrđen je višak prihoda koji se prenosi u slijedeće razdoblje u iznosu od 49.492,42 €

**A) Ostvareni prihodi i primici**

Proračunski prihodi u 2024. godini ostvareni su u iznosu **od 2.185.225,78 €.**

U strukturi Općinskog proračuna na prihodovnoj strani- **prihodi od poreza (61)** ostvareni su u ukupnom iznosu od 1.275.213,79 € ( 95,7 % od planiranog ).Prihodi od poreza obuhvaćaju porez na dohodak od nesamostalnog rada (porez na plaće zaposlenih osoba s prebivalištem na području Općine Vinica) i drugih samostalnih djelatnosti (obrt, slobodna zanimanja isl.)

Osim poreza na dohodak u ova skupina obuhvaća i porez na imovinu (porez na kuće za odmor, porez na promet nekretnina), porez na robu i usluge (porez na potrošnju alkoholnih i bezalkoholnih pića).

**Pomoći iz inozemstva i od subjekata unutar općeg proračuna (63)** u 2024. godini ostvarena su u iznosu od 604.257,91 €, 107,01 % od planiranog, a odnose se na:

* tekuće pomoći iz državnog proračuna-fiskalno izravnanje 315.664,85 €
* tekuće pomoći iz državnog proračuna-fiskalna održivost dječjih vrtića 126.339,00 €
* tekuće pomoći iz državnog proračuna-za djecu s poteškoćama i predšk. odgoj 2.846,40 €
* tekuće pomoći iz državnog proračuna-Ministarstvo demografije i useljeništva – 26.700,00 €
* tekuće pomoći iz općinskih proračuna-program ZAŽELI 6.418,10 €

UKUPNO TEKUĆE POMOĆI 477.968,35 €

* kapitalne pomoći iz državnog proračuna-Min. Mora prometa i infrastrukture – PJEŠAČKO BICIKLISTIČKI PROMETNI POLIGON N A SC VINICA 30.547,50 €
* Kapitalne pomoći iz državnog proračuna – Min. Regionalnog razvoja i fondova EU UREĐENJE ZGRADE OPĆINE VINICA PROSTORIJE JUO 50.000,00 €
* Kapitalne pomoći iz državnog proračuna - Središnji ured za demografiju i mlade PROJEKT ULAGANJA U DJEČJI VRTIĆ 21.828,92 €

UKUPNO KAPITALNE POMOĆI IZ DRŽAVNOG PRORAČUNA 102.376,42 €

* kapitalne pomoći od ostalih subjekata unutar općeg proračuna, HZZ –REFUNDACIJA BOLOVANJA 1.750,54 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO POMOĆI OD OSTALIH SUBJEKATA UNUTAR OPĆEG PRORAČUNA 1.750,54 €

* tekuće pomoći iz državnog proračuna proračunskim korisnicima JLP(R)s 2.802,60 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO POMOĆI PRORAČUNSKIM KORISNICIMA IZ PRORAČUNA KOJI IM NIJE NADLEŽAN 2.802,60 €

* Kapitalne pomoći iz državnog proračuna temeljem prijenosa EU sredstava – LAG Sjeverozapad IZGRADNJA OGRADE MJESNOG GROBLJA 19.360,00 €

UKUPNO POMOĆI IZ DRŽAVNOG PRORAČUNA TEMELJEM SREDSTAVA EU 19.360,00 €

**Prihodi od imovine (64)** ostvareni su u iznosu od 36.756,75 €, 114,38 % u odnosu na plan**,**  a sadrži sredstva od zateznih kamata 21,36 € i Prihode od nefin. imovine u iznosu od 36.735,43 €. Prihodi od nefinancijske imovine obuhvaćaju naknade za koncesije, prihode od zakupa i iznajmljivanje imovine, naknade za korištenje nefinancijske imovine-spomenička renta i ostali prihodi od nefinancijske imovine-legalizacija građevinskih objekata.

**Prihodi od upravnih i administrativnih pristojbi i pristojbi po posebnim propisima i naknada** **(65)** ostvareni su u iznosu od 216.227,12 €,a odnose se na:

* prihode po posebnim propisima (doprinosi za šume, sufinanciranje cijene usl. roditelja polaznika DV Vinica, povrati u proračun, ošasna imovina, vodni doprinos, povrat režijskih troškova najmoprimaca) u iznosu od 165.728,51 €
* komunalni doprinosi i naknade 50.498,61 €

**Prihodi od prodaje proizvoda i robe te pruženih usluga i prihodi od donacija (66)** u iznosu od 48.840,61 € odnosi se na uglavnom na isporučenu el. energiju HROTE-u iz SE OPĆINA VINICA i SE II VINICA, prihodi od prodaje MONOGRAFIJA OPĆINE VINICA i prikupljene donacije Martinje i Advent 2024, prihodi od donacija DV Vinica, kapitalne donacije od trgovačkih društava, kapitalne donacije od ostalih subjekata izvan općeg proračuna

**Prihodi od prodaje nefinancijske imovine (7)** ostvareni su u iznosu od 3.929,60 € i odnose se na otkup stanova.

**B) Izvršeni rashodi i izdaci**

* Rashodi i izdaci Proračuna Općine Vinica za 2024. godinu ostvareni su u iznosu od 2.014.693,69 € tj. 96,08 % od planiranog, od toga rashodi poslovanja 1.577.746,08 € i rashodi za nabavu nefinancijske imovine 436.947,61 €

**Rashodi za zaposlene (31**) u 2024. godini ostvareni su u iznosu od 538.112,25 €, a obuhvaćaju bruto plaće, doprinose na plaće i ostale rashode za zaposlene(otpremnina). Ostvareni rashodi odnose se na rashode za zaposlene u Jedinstvenom upravnom odjelu, djelatnica u Dječjem vrtiću Vinica i gerontodomaćica zaposlenih u sklopu programa Zaželi. Nije bilo većih odstupanja u odnosu na plan (96,49%)

**Materijalni rashodi (32)** u 2024. godini realizirani su u iznosu od 630.682,51 €, u odnosu na planirano ostvareni su 94,22 %

Odnose se na:

* naknade troškova zaposlenima (službena putovanja, naknade za prijevoz na posao i sa posla, stručna usavršavanja zaposlenika, korištenje osobnog vozila u službene svrhe i ostale naknade)
* rashodi za materijal i energiju obuhvaćaju rashode za uredski materijal, stručnu literaturu,materijal i sredstva za čišćenje i održavanje, higijenske potrebe i njegu (DV Vinica) ostali materijal, namirnice za Dječji vrtić Vinica, električna energija općinski objekti, javna rasvjeta i el. energija Dječji vrtić Vinica, plin i opskrba vodom, materijal i dijelove za tekuće i investicijsko održavanje, sitni inventar, službena radna i zaštitna odjeća,
* rashodi za usluge odnose se na usluge telefona, pošte i prijevoza, tekućeg i investicijskog održavanja promidžbe i informiranja, komunalne usluge, najamnine (fotokopirni uređaj) zdravstvene i vet. usluge (deratizacija, dezinsekcija, odvoz pasa lutalica, zbrinjavanje lešina), intelektualne i ostale usluge (ugovori o djelu, usluge nadzora, izrade projektne dokumentacije, održavanje Internet stranice i računalnih programa,..), grafičke i tiskarske usluge (grafičko uređenje i tisak plakata, Viničkog glasnika), film i izrada fotografija, usluge čišćenja općinskih objekata
* naknade troškova osobama izvan radnog odnosa
* ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premije osiguranja imovine općine vinica, reprezentacija, članarine, čišćenje općinskih prostorija i ostali nespomenuti rashodi poslovanja

**Financijski rashodi (34)** u 2024. godini ostvareni su u iznosu od 4.081,02 €, što je 18,87 % u odnosu na plan, a sadržavaju rashode za bankarske usluge i usluge platnog prometa, sufinanciranje naknade za plaćanje komunalne naknade u pošti, negativne tečajne razlike i zatezne kamate

**Subvencije (35)** su ostvarene u iznosu od 24.480,48 €, što je u odnosu na plan 81,13 % i ovise o broju podnesenih zahtjeva koji udovoljavaju kriterijima za dodjelu subvencija

Odnose na:

* subvencije poljoprivrednicima za osiguranje poljoprivrednih usjeva, okrupnjavanje poljoprivrednog zemljišta, potpore pčelarima za uzgoj i držanje pčelinjih zajednica za oprašivanje-ekološka održivost prirode, ostale subvencije,
* subvencije obrtnicima i OPG gospodarstvima za povrat troškova za nabavu opreme i sufinanciranje 1% kamate i subvencije poduzetnicima

**Pomoći dane u inozemstvo i unutar općeg proračuna (36)** izvršene su u iznosu od 95.251,99 €, a raspoređeno na:

* tekuće pomoći unutar općeg proračuna – TZP Sjever Zagorja 5.834,98 €
* tekuće pomoći unutar općeg proračuna – predškolski odgoj i obrazovanje djece s teškoćama 2.802,60
* kapitalne pomoći županijskim proračunima-dogradnja OŠ Vinica 20.455,59 €
* kapitalne pomoći – Širokopojasni pristup internetu Grad Lepoglava 4.092,31 €
* tekuće pomoći proračunskim korisnicima drugih proračuna 58.066,51 € € (OŠ Vinica pokret znanost mladima, nagrade najuspješnijim učenicima OŠ Vinica, sufin. produženi boravak u OŠ Vinica, nabava radnih bilježnica, likovnih mapa, TZK I TK
* kapitalne pomoći proračunskim korisnicima drugih proračuna -SŠ Arbotem Opeka 4.000,00 €

**Naknade građanima i kućanstvima na temelju osiguranja i druge naknade (37)** ostvareno u 2024. godini u iznosu od 79.286,18 €, a obuhvaća novčane potpore studentima, novčane potpore učenicima srednjih škola, jednokratna nagrada najuspješnijim studentima, jednokratne naknade za novorođenče, ostale naknade iz proračuna u novcu-socijala, jednokratne naknade umirovljenicima (uskrsnice i božićnice), sufinanciranje prijevoza učenica srednjih škola

**Ostali rashodi (38)** realizirani su u iznosu od 205.851,65 €, a odnose se na:

* tekuće donacije 151.856,36 € za vjersku zajednicu, udruge, humanitarne organizacije i ostale tekuće donacije (ostali dječji vrtići, predškolski odgoj, dječji darovi povodom Sv. Nikole, socijalni program-ogrijev, donacije prema odobrenim zahtjevima, Eko škola)
* kapitalne donacije 16.367,32 € za mlade obitelji-potpora u stambenom zbrinjavanju, poboljšanje energetske učinkovitosti obiteljskih kuća
* kapitalne pomoći 37.627,97 € obuhvaćaju kapitalne pomoći za izgradnju kanalizacijske mreže-Aglomeracija i ŽUC Varaždin za sufinanciranje rekonstrukcije županijskih cesta na području Općine Vinica (nogostup Marčan – Arboretum Opeka)

**Rashodi za nabavu nefinancijske imovine (4)**

Ukupno su ostvareni u iznosu od 436.947,61 €

**Rashodi za nabavu neproizvedene dugotrajne imovine (41)** ostvareno u iznosu od 24.424,96 €, a odnosi se na kupnju 3 parcele iza Sportskog centra Vinica

**Rashodi za nabavu proizvedene dugotrajne imovine (42)** ostvareno u iznosu od 232.021,40 €, a raspoređeno na:

*GRAĐEVINSKI OBJEKTI 147.623,89 €*

* ostali građevinski objekti – ograda uz ambulantu, čkbr 165/2 k.o. Vinica 9.816,00 €
* ostali građevinski objekti – ograda uz dječje igralište u Opečkoj ulici – 3.925,00 €
* ostali građevinski objekti – ograda/zid na groblju – 106.244,76 €
* ostali građevinski objekti – uređenje vode i puta uz zid na groblju 19.511,88 €
* ostali građevinski objekti – Pješačko-biciklistički prometni poligon na SC Vinica 8.126,25 €

(1. priv. situacija)

*POSTROJENJA I OPREMA 65.278,76 €*

* računala i računalna oprema 1.303,68 €
* mrežna oprema, server ormar 527,05 €
* oprema za civilnu zaštitu 12.355,65 €
* uređaji, strojevi i oprema za ostalu namjenu 51.092,38 € ( postavljanje klupa i koševa, dječja igrala u prostoru dvorišta DV Vinica, oprema za 3D modeliranje, prometna signalizacija, lanci za snijeg)

*NEMATERIJALNA PROIZVEDENA IMOVINA 19.118,75 €*

* ulaganje u računalne programe 1.218,75 € (Registar komunalne infrastrukture)
* znanstveni radovi i dokumentacija 17.900,00 € (Glavni projekt za NC3003 i Izvedbeni elaborat sanacije jama preostalih od ekspl. šljunka)

**Rashodi za dodatna ulaganja na nefinancijskoj imovini (45)** ostvareni su u iznosu od 180.501,25 € i odnose se na

* dodatna ulaganja na građ. objektima – uređenje prostora zgrade općine 153.444,06 €
* dodatna ulaganja na građ obektima – Idejno rješenje za ishođenje posebnih uvjeta Vatrogasni dom Vratno 7.237,50 €
* dodatna ulaganja na rekreacijskim terenima – izgradnja nogostupa uz zid na SC 19.819,69 €

**2. Obrazloženje posebnog dijela izvještaja o izvršenju proračuna Općine Vinica za 2024. godinu**

**RAZDJEL 001 – Jedinstveni upravni odjel općine**

**Rashodi glave 001 – Jedinstveni upravni odjel općine -mjere i aktivnosti za osiguranje rada iz djelokruga JUO-**  izvršeni su sa 483.622,11 €, što je 100,65 °% u odnosu na plan, a uključuju:

***Program1001 REDOVNI IZDACI POSLOVANJJA*- Aktivnost** **A100101** - **plaće i naknade**  – izvršeno u iznosu od 218.468,34 € **i Aktivnost A100102 materijalni rashodi** 158.374,89 € koja sadrži rashode za uredski materijal , literaturu , sredstva za čišćenje i održavanje, struja , voda , plin , telefon , usluge tekućeg i inv. održavanja , sitnog inventara , poštanske usluge, i dr. u iznosu od 298.580,55 €

**Opis i cilj programa:** Program obuhvaća aktivnosti kojima se osiguravaju sredstva za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda za rad, financijskih rashoda za bankarske usluge, usluge platnog prometa i ostale financijske rashode. **Osnovni cilj programa** je razvoj ljudskih potencijala. **Posebni cilj** programa je osiguravanje nesmetanog obavljanja poslova općinske uprave uz optimalni broj službenika i namještenika, a radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave.

**Pokazatelji uspješnosti:**

broj riješenih predmeta u tijeku godine/ prosječno vrijeme rješavanja predmeta

trošak nabave sredstava, proizvoda i usluga/djelatnik

***Program1005 PODUZETNIŠVO, POLJOPRIVREDA, INOVACIJE I NOVI PROIZVODI*** – izvršeno u iznosu 24.480,48 € tj. 89,32 % od plana

**Opis i cilj programa**: Program obuhvaća aktivnosti kojima se osiguravaju sredstva za razvoj poljoprivrede, poduzetništva i obrtništva te poticanje na kreativnost i razvoj novih proizvoda, sredstva za postojeće poduzetnike, obrtnike i poljoprivrednike koji djeluju na području Općine Vinica, a u svrhu opstanka i širenja poslovanja **Osnovni cilj programa** razvoj poljoprivrede, poduzetništva, inovacija i novih proizvoda Posebni cilj programa edukacija, modernizacija i ulaganje u postojeće gospodarske djelatnosti, te poticanje na otvaranje novih  
**Pokazatelji uspješnosti**: broj aktivnh poljoprivrednika i OPG gospodarstava, broj aktivnih poduzetnika i obrtnika

U ovom izvještajnom razdoblju odobrena su sredstva (prema zahtjevima koji udovoljavaju kriterijima) za okrupnjavanje zemljišta-3 zahtjeva, za osjemenjivanje stoke-2 zahtjeva, za nabavu nove opreme- 9 zahtjeva poduzetnika, obrtnika i OPG-a, za potpore pčelarima – 2 zahtjeva i sufin. osiguranja poljoprivrednih usjeva za poljoprivrednike

***Program1013 JAČANJE KOMPETENTNOSTI LOKALNE SAMOUPRAVE*** – izvršeno u iznosu od 3.049,48

Opis i cilj programa: Program obuhvaća aktivnosti kojima se osiguravaju sredstva za razvijanje digitalizacije javne uprave kako bi se povećao doprinos razvoju gospodarstva, dostupnosti građanima na jednostavniji način

Posebni cilj programa osnaživanje opće podrške u transparentnom, ujednačenom i pojednostavljenom provođenju svih aktivnosti općine  
Pokazatelji uspješnosti: digitalizirani sustavi JUO-8 (računovodstvo, arhiva, javna nabava, e-dozvole, e-novorođenče, e-planovi, e-pošta

U ovom izvještajnom razdoblju nabavljeno jedno računalo, jedan server ormar, jedan računalni program

***Program1015 PROJEKT ZAŽELI –***izvršeno u iznosu od 14.403,60

Ovi rashodi odnose se na plaće, doprinose i materijalna prava 2 gerontodomaćice zaposlene u sklopu programa Zaželi, a koje skrbe o 12 korisnika

***Program1016 ULAGANJE U MODERNIZACIJU TURIZMA –*** izvršeno 17.936,06 €

Opis i cilj programa: Program obuhvaća aktivnosti kojima se osiguravaju sredstva za razvoj turizma s ciljem poticanja razvoja općine kao obiteljske izletišne destinacije, uređenje posebnih područja s sadržajima privlačnim turistima, članstvo u Turistčkoj zajednici s više susjednih općina koje će doprinjeti pozicioniranju destinacije, organiziranje većih turističkih manifestacija Posebni cilj programa razvoj turizma s ciljem poticanja razvoja općine  
U ovom izvještajnom razdoblju osim redovnog sufinanciranja rada TZP Sjever Zagorja, nabavljen je sitan inventar TURISTIČKA INFRASTRUKTURA ( grijalice gljiva s plinskim bocama, turističke table i barski stolovi s navlakama)

***Program1019 ODRŽAVANJE KOMUNALNE INFRASTRUKTURE - dio glave JUO–*** izvršeno u iznosu od 2.000,00 € - odnosi se na intelektualne usluge – revizija cestovne sigurnosti na ŽC 2029

***Program1020 GRAĐENJE KOMUNALNE INFRASTRUKTURE - dio glave JUO*** – izvršeno u iznosu od 7.500,00 € i odnosi se na na intelektualne usluge pripreme dok. i prijave na natječaj intervencija 73.13.

**003 – KOMUNALNE STAMBENE I DJELATNOSTI UREĐENJA PROSTORA**

**Rashodi glave 00301 – KOMUNALNA DJELATNOST kroz Programe i aktivnosti** izvršeni u iznosu od 703.064,05 €,

**Opis i cilj programa** aktivnosti vezane uz održavanje komunalne infrastrukture te aktivnosti vezane za poboljšanje komunalnog standarda za stvaranje uvjeta za život i rad u svim naseljima na području Općine Vinica, poboljšanje kvalitete života mještana.

**Program redovni izdaci** izvršeni su u iznosu od 21.690,81 € i odnose se na kapitalne pomoći žuc-u i intelektualne usluge.

**Program nabava kapitalne imovine** u iznosu od 28.129,96 €, a odnosi se na nabavu zemljišta i uslugu postavljanja klupa i koševa.

**Program unapređenje kvalitete stanovanja** odnosi se na prikupljanje i odvoz otpadnih pelena, troškove rada mobilnog reciklažnog dvorišta, naknade za korištenje odlagališta prema Sporazumu i sl., a izvršen je u iznosu od 14.916,70 €

**Program održavanja komunalne infrastrukture** u glavi 00301 izvršen je u iznosu od 151.468,07 € i odnosi se na održavanje javnih površina, nerazvrstanih cesta, kanala i graba, groblja igrališta, javnu rasvjetu, javnih porvršina i nerazvrstanih cesta. Detaljnije je izvršenje ovog programa opisano u Programu održavanje komunalne infrastrukture za 01.01. do 31.12.2024. godinu.

**Program građenje komunalne infrastrukture** u glavi 00301 izvršen je u iznosu od 211.546,97 € i odnosi se na javnu rasvjetu 26.889,00 uređenje javnih površina – 9.816,20€ (ograda uz ambulantu), nabavu strojeva, vozila i opreme za održavanje komunalne infrastrukture – 1.637,50 € (lanci za snijeg), zid/ograda na groblju 130.844,14 € ( usluge geodeta i nadzora, izrada projektne dokumentacije, izgradnja ograde zida na groblju i uređenje vode i puta uz zid na groblju), izgradnja, obnova, održavanje, opremanje i rekonstrukcija sportskih građevina izvršeno u iznosu od 20.399,00 € i odnosi se na usluge nadzora i izgradnju nogostupa uz zid na groblju). Rekonstrukcija NC3003 Marčan izvršeno u iznosu od 11.450,00 i odnosi se na izradu glavnog projekta za ishođenje građevinske dozvole. Građevine, uređaji i predmeti javne namjene – izvršeno 7.237,50 € i odnosi se na Idejno rješenje za ishođenje posebnih uvjeta Vatrogasni dom Vratno. Detaljnije je ovaj program opisan u Programu građenja komunalne infrastrukture za razdoblje 01.01. do 31.12. 2024 godine.

**Rashodi glave 00302 – STAMBENA DJELATNOST kroz Programe i** aktivnosti izvršen je u iznosu od 205.885,07 €

**Program redovni izdaci poslovanja** obuhvaća rashode za električnu energiju općinskih objekata, i intelektualne usluge, a ukupno je izvršen u iznosu od 21.915,35 €

**Program građenja društvene infrastrukture** izvršen je u iznosu od 155.944,06 € i odnosi se na dodatna ulaganja-uređenje prostora zgrade općine u iznosu od 153.444,06 € i usluge nadzora 2.500,00 €.

**Program demografska revitalizacija** izvršen je u iznosu od 28.025,66 € i obuhvaća aktivnosti : poboljšanje energetske učinkovitosti obiteljskih kuća, potpore u stambenom zbrinjavanju mladih i usluge tekuće i inv. održavanje općinskih objekata.

**Rashodi glave 00303 –PROSTORNO PLANIRANJE, ZAŠTITA OKOLIŠA I KULTURNIH SPOMENIKA**

kroz Programe i aktivnosti ukupno je izvršeno 12.148,71 €.

**Program redovni izdaci poslovanja**  odnosi se na Program zaštite od divljači i deratizaciju i dezinsekciju na području Općine Vinica. Ukupna realizacija ovog programa je 5.698,71 €

**Program unapređenje kvalitete stanovanja** glave 00303 izvršen je u iznosu od 6.450,00 € i odnosi se na Izvedbeni elaborat sanacije Grebljica

**Rashodi glave 001304 Vatrogastvo i sigurnost –** kroz Programe i Aktivnosti ukupno je izvršeno 57.277,76 €. Vatrogasna zajednica Općine Vinica 44.115,75 € , Organizacija za redovan rad civilne zaštite 12.355,65 € i HGSS u iznosu od 700,00 €

Program obuhvaća aktivnosti kojima se osiguravaju sredstva za prosudbu mogućih ugrožavanja i posljedica, planiranje i pripravnost za reagiranje, reagiranje u zaštiti i spašavanju u slučaju katastrofa i većih nesreća te poduzimanje potrebnih aktivnosti i mjera za otklanjanje posljedica radi žurne normalizacije života na području na kojem je događaj nastao

**004 KULTURA, ZNANOST, ŠPORT**

**Rashodi glave KULTURA 00401 –kroz Programe i aktivnosti** ukupno je izvršeno 76.463,10 €

**Opis i cilj programa :** Program obuhvaća aktivnosti vezane uz obilježavanje kulturnih događaja i djelovanje udruga s područja kultura

**Pokazatelji uspješnosti programa :**

-održane manifestacije : Dani Općine Vinica, hodočašće Jarmina, Janino u Vinici, koncert ŽVS Leluje, Vinički pohod 2024, Martinje 2024. , Advent 2024., Dan županije u arboretumu,, Koncert VBV i dr.

-posjećenost manifestacija od strane mještana – povećanje broja posjetitelja

**Rashodi glave ŠPORT 00403 –** ukupno izvršeno 32.127,51 €, a odnosi se na osiguranje trenažne usluge sportskim društvima i financiranje redovne djelatnosti sportskih društava na području Općine Vinica te nabavu osnovne opreme za rad sportskih društava.

**Opis i cilj programa**: Programom se osiguravaju sredstva za financiranje sportskih udruga Općine Vinica. Osiguravaju se i sredstva za investicijsko održavanje objekata i terena , osiguranje opreme i trenaža. **Osnovni cilj programa** je stvaranje poticajnog okruženja za razvoj sporta na području Općine Vinica**. Poseban cilj programa** je poboljšanje razine kvalitete sporta na području Općine Vinica, posebno onog dijela koji će pridonijeti promidžbi Općine Vinica na razini županije i šire te uključivanje što većeg broja djece i mladeži u sport.

**Pokazatelji uspješnosti:**

-broj članova u sportskim društvima Općine Vinica,

-broj uređenih sportskih terena i objekata.

**005 ŠKOLSTVO**

**Rashodi glave PREDŠKOLSKI ODGOJ 00501, Program 1008 Briga o djeci** izvršen je u iznosu od 59.300,65 € a obuhvaćaju sufin. troškova polaznika ostalih vrtića i rashode za predškolski odgoji opremanje dječjeg igrališta u dvorištu DV Vinica

**Opis i cilj programa:** Program je usmjeren na zadovoljenja potreba građana Općine Vinica za predškolskim odgojem djece**. Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

**Rashodi glave OSNOVNO OBRAZOVANJE 00502- kroz Programe i aktivnosti** ukupno je izvršen u iznosu od 95.045,93 € Odnose se u najvećoj mjeri na sufinanciranje tr. najma zgrade OŠ Vinica, sufinanciranje plaće učiteljice na produženom boravku OŠ Vinica, nabava radnih materijala za učenike OŠ Vinica te ostali rashodi, Provedbu edukativnih, kulturnih i sportskih aktivnosti djece i rashode za 1. priv sit izgradnje Pješačko-biciklističko prometnog poligona na SC Vinica

**Opis i cilj programa i aktinosti:**  želi se pružiti podrška školi u provođenju projekata, te djeci i mladima u pohađanju osnovnoškolskih i visokoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje dijela financijskih sredstava za realizaciju projekata škola usmjerenih na razvoj i unapređenje odgoja i obrazovanja, osiguranje financijskih sredstava za poticanje izvrsnosti kroz nagrade najuspješnijim učenicima kao i osiguranje sredstava za financiranje nabave udžbenika za osnovnu školu te osiguranje dijela sredstava za financiranje poboljšanja uvjeta za rad i učenje u OŠ Vinica.

**Pokazatelji uspješnosti:**

broj učenika u produženom boravku (poboljšanje materijalno tehničkih uvjeta u školama na području općine Vinica )

broja nagrađenih učenika

**Rashodi glave SREDNJOŠKOLSKO OBRAZOVANJE 00503, Program 1001 Redovni izdaci poslovanja i Program Odgoj i obrazovanje,** ukupno su izvršeni u iznosu od 13.466,22 € **,** a odnose se na novčane potpore učenicima srednjih škola i sufinanciranje cijene prijevoza učenika srednjih škola te kapitalne pomoći SŠ Arboretum Opeka .

**Opis i cilj programa:** Programom se želi pružiti podrška učenicima u pohađanju srednjoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje financijskih sredstava za poticanje izvrsnosti kroz nagrade najuspješnijim učenicima kao i smanjenje troškova prijevoza učenicima

**Pokazatelji uspješnosti:**

broja korisnika potpora

broj učenika kojima se sufinancira prijevoz

**Rashodi glave VISOKOŠKOLSKO OBRAZOVANJE 00504 – kroz Program 1009 Odgoj i obrazovanje** izvršeno je u iznosu od 17.924,33 € i obuhvaćaju novčane potpore studentima i nagrade najuspješnijim studentima.

**Opis i cilj programa:** Programom se želi pružiti podrška studentima u pohađanju visokoškolsih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** je ublažavanje troškova studiranja i poticanje na izvrsnost nagrađivanjem najuspješnijih studenata.

**Pokazatelji uspješnosti:**

broja korisnika potpora

broj nagrađenih studenata

**006 SOCIJALNA SKRB**

**Rashodi glave 006 Socijalna skrb –** kroz **Programe i aktivnosti**  izvršeni su u iznosu od 66.616,05 €

Odnose se na rashode za socijalnu pomoć stanovništvu, dječje darove povodom Sv. Nikole, isplatu naknade za ogrijev korisnicima ZMN, potpora penzionerima (božićnice i uskrsnice), tekuće donacije humanitarnim udrugama-Crveni križ, jednokratna potpora za novorođenče

**Opis i cilj programa:** Program se provodi radi osiguranja socijalne pomoći za socijalno najugroženije i najranjivije skupine građana općine Vinica

**007 OSTALI KORISNICI**

**Rashodi glave 007 Ostali korisnici-kroz Programe i aktivnosti** ostvareni su u iznosu od 44.632,12 € i odnose se na redovno financiranje udruga s područja Općine Vinica, tekuće donacije vjerskim organizacijama, humanitarnim organizacijama i ostale tekuće donacije – Eko škola.

**Opis i cilj programa**: Program je nastavak višegodišnje suradnje s neprofitnim organizacijama kojom se potiče razvoj demokracije na lokalnoj i regionalnoj razini. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, projekte i aktivnosti koje unapređuju kvalitetu života građana lokalne zajednice.

**Pokazatelji uspješnosti:**

-broja neprofitnih organizacija čije programe financijski podržava Općina Vinica

**008 DJEČJI VRTIĆ VINICA**

**Rashodi glave 008 Dječji vrtić Vinica-Program 1003 Rashodi dječjeg vrtića** izvršeni su u iznosu od 381.913,60 € od toga kroz **Aktivnost A100301** **Rashodi za zaposlene** 317.446,55 € i **Aktivnost A100302 Rashodi poslovanja** 64.467,05 €, a koji se odnose na troškove energije, telefona, komunalne usluge , sitan inventar, uredski materijal i dr.

**Opis i cilj programa:** Program je usmjeren na stvaranje uvjeta za obavljanje predškolske djelatnosti Dječjeg vrtića Vinica radi zadovoljenja potreba mještana Općine Vinica za predškolskim odgojem djece**. Osnovni cilj programa** je razvoj ljudskih potencijala. **Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

broj projekata koji se provode u vrtiću

**RAZDJEL 002 – Predstavnička i izvršna tijela općine**

**Rashodi programske glave 002 – predstavnička i izvršna tijela općine -mjere i aktivnosti za osiguranje rada iz djelokruga predstavničkog i izvršnog tijela –** izvršeni su u iznosu 40.518,02 € – Programa 1001 Redovni izdaci poslovanja, obuhvaćaju aktivnosti materijalni rashodi , Naknade za rad predstavničkih i izvršnih tijela i naknade političkim strankama

**Opis i cilj programa:** Program obuhvaća aktivnosti koje omogućuju obavljanje poslova Općinskog vijeća, njegovih radnih i savjetodavnih tijela, te poslova vezanih za rad političkih stranaka. U sklopu programa se osiguravaju sredstava za isplate naknada za rad članovima predstavničkog tijela te njegovih radnih i savjetodavnih tijela, promidžbu i informiranje.

**Poseban cilj programa** je osiguranje uvjeta za rad općinskih tijela u skladu sa zakonskim odredbama.

**Pokazatelji uspješnosti programa:**

-broj održanih sjednica Općinskog vijeća u tijeku godine =6

-broj donesenih akata Općinskog vijeće (pravodobnost donošenja i usklađivanja općih akata sa zakonom)=60

**3. Posebni izvještaji**

**Izvještaj o korištenju proračunske zalihe**

Općina Vinica planirala je sredstva tekuće rezerve za 2024. godinu u iznosu od 12.045,78 € a koja su ostala su neutrošena.

**Izvještaj o korištenju sredstava fondova Europske unije**

U razdoblju od 01. siječnja do 31. prosinca 2024. godine Općina Vinica nije koristila sredstva fondova Europske unije.

**Izvještaj o zaduživanju na domaćem i stranom tržištu novca i kapitala**

U razdoblju od 01. siječnja do 31. prosinca 2024. godine Općina Vinica nije se zaduživala na domaćem i stranom tržištu kapitala.

**Izvještaj o danim zajmovima i potraživanja po danim zajmovima**

U razdoblju od 01. siječanj do 31. prosinca 2024. godine Općina Vinica nema danih zajmova niti potraživanja po danim zajmovima.

**Izvještaj o danim jamstvima i plaćanjima po protestiranim jamstvima**

U razdoblju od 01. siječanj do 31. prosinca 2024. godine Općina Vinica nema danih jamstva niti izdataka po danim jamstvima.

# **Izvješće o stanju potencijalnih obveza po osnovi sudskih postupaka**

**POPIS SUDSKI SPOROVA U TIJEKU**

|  |  |  |
| --- | --- | --- |
| R.br. | predmet | utuženi iznos |
| 1. | Općinski sud u Varaždinu, broj: Pn-56/2020 - radi: naknade štete TUŽITELJ: CAKI TRANS d.o.o. KOŠKOVEC I TUŽENIK: DARKO PAJTLAR II TUŽENIK: LJERKA PAJTLAR III TUŽENIK: OPĆINA VINICA IV TUŽENIK: SLAVICA PAJTLAR V TUŽENIK: EDINA PAJTLA | 73.657,04 EUR |
|
|
|
| 2. | Općinski sud u Varaždinu, broj: P-205/2020 - radi: isplate TUŽITELJ: BREGOVIĆ STJEPAN TUŽENIK: OPĆINA VINICA | 19.908,42 EUR |
| 3. | Trgovački sud u Rijeci, broj: P-501/2021 (ranije: P-126/2018) - radi: utvrđenja prava vlasništva I TUŽITELJ: BOLJEŠIĆ BARBARA II TUŽITELJ: DRETAR BRANKO III TUŽITELJ: BUBNJARIĆ ANITA IV TUŽITELJ: STRMEČKI IVAN V TUŽITELJ: STRMEČKI IVANKA VI TUŽITELJ: HRVATSKI ZAVOD ZA MIROVINSKO OSIGURANJE XII: TUŽENIK: OPĆINA VINICA i dr | 33.313,42 EUR |

Vinica, ožujak 2025. godine